NaiveNeuron/SloPal huggingface dataset:
Kecskés, Ján, poslanec NR SR (2018-05-28):
Ďakujem za slovo. Marian, ďakujem ti za vyčerpávajúci príhovor k tomuto zákonu a ja pevne verím, že si prehovoril do duše aj tým ľuďom, ktorí sú tu neni prítomní. Žiaľ, situácia je taká, že keď predkladáme naše zákony, tak sála zíva prázdnotou. Ale pripomeniem poslancom, že prišla nám na mail iniciatíva alebo, resp. petícia od Aliancie za rodinu, ktorú vedie doktor Chromík a dovolím si prečítať aj jej znenie, ktoré je teda veľmi dobré a ktorú dnes podpísalo viac ako 7 200 ľudí: „Slovensko od zavedenia umelých potratov zabilo 1 milión 360-tisíc detí. Všetky tieto deti nám dnes chýbajú. Chýba nám ich láska, ich nádej aj ich sila. Štát, ktorý nebráni najslabších a nevinných, stráca oprávnenie a zmysel svojej existencie. Toto sa deje u nás roky. Roky sa tvárime, že môžeme budovať dom od strechy, nie od základov. Bez úcty k životu niet ďalších práv. Obhajovanie umelých potratov sa vo svetle nových poznatkov vedy o prenatálnom vývoji dieťaťa stáva čím ďalej neudržateľné. Táto doba bude označená budúcimi generáciami za dobu temna, lebo sme nedokázali vidieť ľudský život tam, kde je. Vy to môžete zmeniť. Mnohí nechápu strašnú hĺbku zločinov voči deťom, a preto vidia svet v skreslenej perspektíve. Život nenarodeného dieťaťa má pre nich menšiu hodnotu ako život narodeného dieťaťa, má pre nich menšiu hodnotu ako pohodlie. Umelý potrat ako úmyselné a chcené zabitie nevinného a bezbranného dieťaťa je zlom samým sebe, ktoré nedokážu ospravedlniť žiadne okolnosti.“ Ďakujem.
Zmajkovičová, Renáta, podpredsedníčka NR SR (2013-02-12):
S faktickými poznámkami 4 poslanci. Uzatváram možnosť faktických poznámok. Pán poslanec Martvoň.
Bugár, Béla, podpredseda NR SR (2017-06-16):
Pán poslanec Marian Kotleba.
Hrnčiar, Andrej, podpredseda NR SR (2019-04-04):
Otázka č. 4 od poslanca pána Gogu: „Vážený pán predseda vlády, čo bolo dôvodom pre vašu návštevu automobilky Volkswagen vo Wolfsburgu? Ako hodnotíte výsledky rokovania s vedením automobilky?“
Kuriak, Milan, poslanec NR SR (2022-11-08):
No, ďakujem. Pán predsedajúci, prosím, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
P. Paška, predseda NR SR: (2009-09-16):
(Hlasovanie.) 136 prítomných, 128 za, 6 sa zdržali, 2 nehlasovali. Bod sme schválili.
Pčolinský, Peter, poslanec NR SR (2018-02-08):
60 ešte nie. Pán predsedajúci, ja by som vás chcel poprosiť, aby ste do budúcna nekomentovali vzťahy v našej rodine. Ďakujem. (Smiech v sále.)
Šimečka, Michal, podpredseda NR SR (2023-12-05):
Pán poslanec Mažgút.
Cmorej, Peter, poslanec NR SR (2022-06-21):
No, to ste mi už spustili časomieru? To ste mohli chvíľočku počkať. (Reakcia z pléna.) Áno, tuto Jožko Pročko by prišiel o čas môjho vystúpenia, to mu neurobíte, dúfam. Pán kolega, no. No dobre, tak ako vidím, zhovievavosti sa tu nedočkám. Dobre. (Prerušenie vystúpenia predsedajúcim.)
Žiga, Peter, podpredseda NR SR (2023-11-22):
Pán poslanec Šalitroš.
Ďuriš Nicholsonová, Lucia, podpredsedníčka NR SR (2018-12-06):
Ďalší písomne prihlásený poslanec je pán poslanec Klus, nech sa páči.
Figeľ, Ján, podpredseda NR SR (2015-12-11):
S reakciou na faktické, nech sa páči, Ľuboš Blaha.
Baláž, Radovan, poslanec NR SR (2019-01-29):
Dajte, pán predsedajúci, hlasovať o zákone zo 
4. decembra 2018 o hazardných hrách a o zmene a doplnení niektorých zákonov.
Ondruš, Branislav, poslanec NR SR (2011-03-23):
Ďakujem pekne, pán predsedajúci. Pán kolega Číž, ďakujem za to vystúpenie jednak tým, že bolo také obsiahle, tak to naznačuje, že toto je naozaj problematika, ku ktorej by sme potrebovali väčší priestor, aby sme ju prediskutovali, pretože má naozaj aj taký širší zásah, aj väčšie súvislosti, než máme možnosť diskutovať pri tomto zákone, ale aby som sa teda vecne držal len toho návrhu zákona, tak ja chcem opäť oceniť aj vo vašom vystúpení skutočne to, že na jednej strane je tu snaha o zachovanie slobody novinárov, čo je úplne v poriadku, ale na druhej strane je tu snaha, a to si myslím, že musí byť záujem zákonodarcu o vytvorenie priestoru pre objektívne, úplné a pravdivé informovanie. A tieto dve úsilia jednoducho sú niekedy v protiklade. Ja nepochybujem o tom, a to, čo ste hovorili, myslím, že to aj dokresľuje, že tak ako to aj povedal pán Šebej, že pán Hríb je nepochybne slobodný novinár, ale to neznamená, že je objektívny, nezaujatý, a že dáva priestor pre skutočne slobodné vyjadrenie názorov aj druhých. A to je práve to, čo by mal tlačový zákon zabezpečovať. A ešte, ak dovolíte, jednu poznámku k tomu, čo ste povedali a za veľmi dôležité považujem uviesť, že áno, tento zákon má okrem iného aj regulovať. A to je podľa mňa úplne v poriadku. Tak, ako sú povedzme lekári bežní podnikatelia, sú teda aj podnikateľmi, tak takisto existujú zákony, ktoré ale regulujú ich pôsobenie a regulujú ich dosahovanie zisku. A práve preto aj tlačový zákon má byť regulačný a má regulovať podnikanie v oblasti médií.
M. Jureňa, poslanec: (2009-10-15):
Takže musím vám, vážení páni kresťanskodemokratickí politici, pripomenúť, ak hovoríme o charaktere štátu, lebo toto bola vážna výzva, ktorá tu bola prednesená Pavlom Hrušovským, ak hovoríme o charaktere štátu Slovenskej republiky, komuže ste to vy otvárali dynamitom dvere, keď ste vy boli pri moci? Skúste si spomenúť, keď hovoríte dnes o charaktere štátu, keď hovoríte a vyzývate tu všetkých, aby sa nejako správali podľa vášho obrazu, skúste odpovedať, kto, kedy otváral expremiérovi Slovenskej republiky a vôbec kde na svete sa také niečo udialo, že dynamitom sa otvárali otvorené dvere, ktoré sa dali otvoriť i rukou? Kto organizoval, prosím vás, „takúto špinu“? Skúste sa rozpomenúť, prosím vás.
Poliačik, Martin, poslanec NR SR (2015-10-01):
Ďakujem, pani predsedajúca. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám informáciu k predloženému návrhu. Tento spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor a výbor Národnej rady pre vzdelávanie, vedu, mládež a šport. Za gestorský logicky bol navrhnutý výbor pre vzdelávanie, vedu, mládež a šport. Odporúčam tiež, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pani podpredsedníčka, otvorte, prosím, všeobecnú rozpravu.
L. Žitňanská, poslankyňa: (2009-06-17):
Podstata návrhu spočíva v tom, aby zmluvy, ktoré sa týkajú verejných financií alebo nakladania s majetkom štátu, boli účinné až ich zverejnením na internete. Prečo? Preto, pretože už niekoľkokrát sme svedkami toho, ako pri zmluvách, ktoré sa týkajú verejných, ktoré sa týkajú nakladania s majetkom štátu a sú nespochybniteľne podľa zákona o slobodnom prístupe k informáciám sprístupniteľné podľa zákona a na vyžiadanie majú byť sprístupnené, nie je tomu tak. Občania aj poslanci sa musia domáhať, aby tieto zmluvy boli k dispozícii. Tento zákon bude pôsobiť tak, že bude motivovať zmluvné strany, aby zmluva bola zverejnená, motivovať preto, pretože plniť na základe týchto zmlúv bude možné, až keď budú účinné, ergo až potom, keď budú riadne zverejnené, to znamená, najskôr zverejnenie zmluvy a potom plnenie. Myslím si, že je to legitímna požiadavka. Ide o zmluvy, ktoré sa týkajú verejných financií a nakladania s majetkom štátu. A preto ako občania, tak aj my všetci máme právo tieto zmluvy vidieť, aby sme videli, ako sa s verejnými zdrojmi nakladá. Právna úprava pamätá aj na to, ak by zmluva zverejnená nebola. V právnej úprave sa zavádza právna domnienka, ak nie je zmluva zverejnená do jedného mesiaca odo dňa jej podpisu, platí, že účastníci od zmluvy odstúpili. Tým sa vytvorí tlak na účastníkov zmluvy, na to, aby zmluva bola naozaj zverejnená. Týmto zákonom sa nijako nedotýka zákon o slobodnom prístupe k informáciám. Tento zákon ale odkazuje na zákon o slobodnom prístupe k informáciám. Je naň napojený v tom zmysle, že povinnosť zverejniť zmluvy na internete, pokiaľ majú byť účinné, sa vzťahuje na všetky zmluvy, ktoré je povinná osoba podľa zákona o slobodnom prístupe k informáciám zverejniť. Ako hovorím, ide o veľmi jednoduchý zákon, zákon, ktorý môže prispieť naozaj k transparentnosti nášho prostredia, k transparentnosti nakladania s verejnými prostriedkami, k transparentnosti nakladania s majetkom štátu. A myslím, ak nám na tomto záleží, že by mal získať v tejto snemovni podporu, o túto podporu sa uchádzam aj spolu s kolegami. Ďakujem pekne.
Grendel, Gábor, podpredseda NR SR (2022-10-25):
Vyhlasujem rozpravu za skončenú. Chce zaujať záverečné slovo pán navrhovateľ? Nech sa páči.
J. Ivančo, poslanec: (2007-06-27):
Skutočne podľa môjho názoru táto predložená novela Zákonníka práce je proti ľuďom. Je proti ľuďom preto, pretože reaguje na vymyslené politické problémy. Nebol žiaden vecný veľký problém na trhu práce okrem toho, že existuje politický sľub slovenským odborárom na takúto novelu Zákonníka práce. Beriete touto novelou jednu z hlavných konkurenčných výhod Slovenska nielen vo vzťahu k štátom Európskej únie, ale aj celkovo ku globálnej konkurencii. Tieto zmeny a potrebu týchto zmien pochopili už aj vo Francúzsku. Pani Merkelová je doma kritizovaná za pomalé tempo reforiem, ktoré spoločnosť v Nemecku už sama veľmi vyžaduje. Ale čo je najkrajšie, že potrebu zmien a potrebu tvorby nového pracovného kódexu, potrebu spružnenia trhu práce, zdynamizovania trhu práce pochopili vaši kolegovia socialisti v najbližšej krajine v Maďarsku. Oni po rokoch ich vlády pochopili, že maďarská ekonomika sa nedvihne bez toho, aby sa pripravila aj novela, aj, hovorím, novela Zákonníka práce, ale, samozrejme, aj iné reformné kroky. Maďarsko nech je pre vás vážnym príkladom toho, že táto zmena ohrozí Slovensko. Ďakujem pekne.
Paška, Pavol, predseda NR SR (2012-08-02):
Pán poslanec Sulík.
Poliačik, Martin, poslanec NR SR (2015-04-15):
Igor, keby SaS mala nejakých predsedov výborov, tak teraz by bolo zrejme to miesto, že by sme povedali, že aj my ich stiahneme (povedané so smiechom), tak len pre záznam, vôľa je, vôľa je. (Potlesk.) Ale v jednom máš pravdu, dneska sa zlomila tá palica. A ja o tom budem hovoriť aj v rozprave, ale pripomeniem to aj na tomto mieste, dnes sa zlomila tá palica keď sa ešte SMER silou-mocou snažil tváriť ako tá štátotvorná strana, dnes sa tá palica zlomila a už ide iba o zachránenie vlastného krku. O nič viac.
Fronc, Martin, poslanec NR SR (2015-01-28):
Ďakujem pekne, pán podpredseda. Pán predseda sa nemusí obávať, určite stihneme hlasovanie o piatej, moje vystúpenie je krátke. Možno vás prekvapí, ale chcem sa vyjadriť na podporu tejto zmluvy. Viete, ten problém okolo toho, aby sme boli členom tejto agentúry, existuje už veľmi dávno, a vždy ten problém bol spojený s výškou vstupenky. Tá vstupenka nie je malá, to si treba uvedomiť, ale treba aj povedať to, že časť tých finančných prostriedkov, ktoré zaplatíme ako vstupenku, vlastne sa dostane späť pre naše odborné tímy. Teda poviem to tu otvorene, je to aj predsa len istým spôsobom podpora výskumu, ktorý sa nachádza, ako všetci vieme, a pri schvaľovaní rozpočtu sme sa o tom bavili, v zložitej situácii. Čiže ja chcem vysloviť podporu. Jedno, čo nie je celkom zrejmé, prečo to musí byť, alebo má byť zmluva, ktorá má charakter prezidentskej zmluvy, to znamená, že tie ustanovenia sú nad zákonmi, to by možno mohol pán minister povedať, ale v zásade sa prihováram za podporu tejto zmluvy. Ďakujem.
Grendel, Gábor, podpredseda NR SR (2021-04-21):
(Zaznievanie gongu.) Vážené panie poslankyne, vážení páni poslanci... (Odmlčanie sa predsedajúceho.) Vážené panie poslankyne, vážení páni poslanci, otváram rokovanie 26. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 31 poslancov Národnej rady. Prosím, aby sme sa prezentovali a zistili, či sme schopní sa uznášať. Prezentujme sa, prosím. (Prezentácia.) Prítomných je 129 poslancov. Konštatujem, že Národná rada je uznášaniaschopná. Na 26. schôdzi budú overovateľmi poslanci Peter Vons a Richard Takáč. Náhradníkmi budú poslanci Peter Dobeš a Eduard Kočiš. O ospravedlnenie svojej neúčasti požiadali pán poslanec Ferenčák, ďalej páni poslanci Kočiš, Krajčí, Kuriak, Laurenčík, pani poslankyňa Mierna a pani poslankyňa Péter. O ospravedlnenie neúčasti z dôvodu práceneschopnosti požiadal pán poslanec Kerekréti. Poslanci v žiadosti o zvolanie schôdze navrhujú na tejto schôdzi prerokovať jeden bod, ktorý je uvedený v pozvánke, je to tlač 502, návrh na prijatie uznesenia Národnej rady Slovenskej republiky ku COVID-19 a ďalším problematikám z mimoriadnej schôdze Národnej rady Slovenskej republiky. (Bod programu: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky ku COVID-19 a ďalším problematikám z mimoriadnej schôdze Národnej rady Slovenskej republiky , tlač 502.) Podaný návrh bol podľa § 17 ods. 3 zákona o rokovacom poriadku rozhodnutím č. 512 pridelený na prerokovanie príslušným výborom s tým, že ako gestorský výbor bol určený výbor pre zdravotníctvo. Taktiež bol zaslaný vláde na zaujatie stanoviska. Teraz dávam hlasovať o návrhu programu 26. schôdze Národnej rady . Prosím, prezentujme sa a hlasujme. (Hlasovanie.) Prítomných 129 poslancov, za 48, proti 14, zdržalo sa 66, nehlasoval 1 poslanec. Konštatujem, že sme program tejto schôdze neschválili, a vyhlasujem 26. schôdzu za skončenú. (Rokovanie 26. schôdze NR SR sa skončilo o 14.07 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
B. Bugár, podpredseda NR SR: (2005-12-14):
vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe, a o zmene a doplnení niektorých zákonov v znení neskorších predpisov (tlač 1393). Prosím teraz podpredsedu vlády a ministra financií Slovenskej republiky Ivana Mikloša, aby vládny návrh zákona uviedol. Nech sa páči.
Kollár, Boris, predseda NR SR (2021-11-30):
Prosím, prezentujme sa a hlasujeme. (Hlasovanie.) Prítomných 136 poslancov, za 85, proti 49, zdržali sa 2. Uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pani spoločná spravodajkyňa, prosím, uveďte odporúčanie gestorského výboru.
Bugár, Béla, podpredseda NR SR (2016-09-09):
Na vystúpenie pána poslanca s faktickými poznámkami šiesti, siedmi. Končím možnosť sa prihlásiť do faktických. (Reakcie z pléna.) Pán poslanec Jarjabek, to je ten istý prípad ako na začiatku. Síce vtedy sa prihlásilo asi 30 poslancov. Keď dvakrát zatlačíte, tak vypadnete. Ale boli ste tam, samozrejme, ako... (reakcia z pléna), áno, ako siedmy. Takže, páni poslanci a vážené panie poslankyne, prerušujem rokovanie o tomto bode programu. O 11.00 hod. máme jedno jediné hlasovanie ohľadne tých skupín, teda predsedov skupín priateľstva. Bohužiaľ, teraz som zaregistroval, ráno to nebolo, že je tu ochota a aj vôľa, aby, myslím, že pán Rajtár s pánom Pčolinským sa vymenili, len nevieme otvoriť rozpravu, lebo rozpravu otvoriť môže len člen vlády. Takže ja vám ponúkam také riešenie, že buď na konci schôdze dáte ako, ako pozmeňujúci návrh a o tom budeme hlasovať, alebo na ďalšiu schôdzu, na ďalšie rokovanie. Takže o 11.00 hod. budeme len o tomto jednom bode hlasovať a potom budeme pokračovať v rokovaní. Ďakujem pekne. (Technická prestávka.) (Po prestávke.)
K. Sárközy, poslankyňa: (2003-05-21):
Národná rada Slovenskej republiky uznesením č. 228 z 9. apríla 2003 pridelila vládny návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov na prerokovanie týmto výborom: ústavnoprávnemu výboru, Výboru Národnej rady Slovenskej republiky pre financie, rozpočet a menu, Výboru Národnej rady Slovenskej republiky pre hospodárstvo, privatizáciu a podnikanie, Výboru Národnej rady Slovenskej republiky pre ľudské práva, národnosti a postavenie žien a Výboru Národnej rady Slovenskej republiky pre sociálne veci a bývanie. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona podľa § 75, ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky. Vládny návrh zákona odporučili schváliť: Ústavnoprávny výbor Národnej rady Slovenskej republiky uznesením č. 130 z 13. mája 2003, Výbor Národnej rady Slovenskej republiky pre financie, rozpočet a menu uznesením č. 82 zo 6. mája 2003, Výbor Národnej rady Slovenskej republiky pre hospodárstvo, privatizáciu a podnikanie uznesením č. 99 z 15. mája 2003, Výbor Národnej rady Slovenskej republiky pre ľudské práva, národnosti a postavenie žien uznesením č. 68 z 9. mája 2003, Výbor Národnej rady Slovenskej republiky pre sociálne veci a bývanie uznesením č. 81 z 19. mája 2003. Výbory Národnej rady Slovenskej republiky, ktoré vládny návrh zákona prerokovali, prijali pozmeňujúce a doplňujúce návrhy, ktoré máte rozdané na stole v spoločnej správe. Gestorský výbor na základe stanovísk výborov k návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov vyjadrených v ich uzneseniach, uvedený pod bodom 3 tejto spoločnej správy, a stanoviská poslancov gestorského výboru vyjadrených v rozprave k tomuto návrhu zákona v súlade s § 79, ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča Národnej rade Slovenskej republiky návrh zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov po rozprave schváliť. Gestorský výbor určil spoločnú spravodajkyňu výborov Kláru Sárközy na prerokovanie vládneho návrhu zákona v druhom a treťom čítaní Národnej rady Slovenskej republiky a informovať Národnú radu Slovenskej republiky o výsledku rokovania výborov a odôvodniť návrh a stanovisko gestorského výboru a b) predloženie návrhu podľa § 83, ods. 4, § 84, ods. 2 a § 86 zákona č. 350/1996 Z. z.. Pán predseda, po hlasovaní potom uvediem, po rozprave uvediem spôsob hlasovania. Ďakujem, skončila som, môžete otvoriť rozpravu.
Klus, Martin, poslanec NR SR (2017-09-12):
Ďakujem pekne za slovo. Takisto pani podpredsedníčke za jej vystúpenie. Ja možno len takých pár krátkych poznámok z tých skúseností, ktoré mám za posledné mesiace, keď som sa veľmi komplexne zaujímal o stav domov sociálnych služieb v Banskobystrickom kraji. Skutočne mi viacerí riaditelia podporili tú teóriu o občanoch dvoch kategórií. Niektorí sú skutočne znechutení z toho, že práve na ich domovy sociálnych služieb, na ich zariadenia potom zostáva tá ťarcha, kedy tu máme občanov, ktorí si nemôžu dovoliť či už súkromné, alebo niektoré aj mestské zariadenia a sú na jednom poschodí s mentálne a inak postihnutými občanmi, ktorí tam tiež z nejakého dôvodu sú, a je pre nich mimoriadne zložité potom umiestňovať týchto ľudí napríklad do spoločných izieb. Sú s tým obrovské problémy a komplikácie. A keď som si potom aj osobne išiel pozrieť, ako to fyzicky vyzerá, tak skutočne si neviem predstaviť, že by v takomto prostredí jedného dňa som mal skončiť sám alebo moji rodičia. Takže skutočne je pred nami dlhá cesta, aby sme to naprávali, a to musí byť nevyhnutne v súčinnosti, samozrejme, s ministerstvom práce, sociálnych vecí a rodiny, toto sa nemôže nechať na chrbte len vyšších územných celkov. Čiže absolútne sa zhodujem s tým, že sa tu jedná o množstvo systémových chýb, ktoré sprevádzajú domovy sociálnych služieb, keď už hovorím konkrétne o tejto problematike, a absolútne súhlasím s tou myšlienkou, ktorá hovorí o tom, že klienti, občania, ktorí sú odkázaní na ten balík financií, ktorý spomínala pani podpredsedníčka, sa dostávajú do veľmi nepríjemnej situácie, pretože ak sa táto vláda, vláda kontinuity, tvári ako sociálna, tak potom ako vysvetlíme to, že človek z iných sociálnych pomerov takú možnosť má, dostať sa napríklad do súkromného zariadenia, zatiaľ čo človek z tých menej dobrých sociálnych pomerov... (Prerušenie vystúpenia časomerom.)
Tomanová, Viera, poslankyňa NR SR (2013-01-31):
Ďakujem veľmi pekne. Vážená pani poslankyňa, vaše vystúpenia sú len zavádzajúce, klamlivé, osočujúce a podobne. Ja sa spýtam. Koľko ste dokázali urobiť vy za uplynulé vaše vládne obdobie? Jednu jedinú výzvu. Čo ste urobili? Bola vrátená Úradom pre verejné obstarávanie a 20-tisíc je nenávratne preč, ktoré ste vyplatili odborníkovi, ktorý vám to pripravoval. Necháte si ich zosobniť alebo ich zaplatíte vy, pani, pani Nicholsonová? To je jedna vec. Druhá vec. Pokiaľ ide o sociálne podniky. Hľadali ste názov, iný názov spolitizovaných sociálnych podnikov a hľadali ste riešenia, lebo viete veľmi dobre, že je to jediná možnosť, ako si pomôcť s dlhodobou nezamestnanosťou. Pani Nicholsonová, prijali ste retroaktívne usmernenia v rámci čerpania Európskeho sociálneho fondu, z ktorého sa minister v súčasnej dobe nevie dostať. Viete, musím vám úprimne povedať, a nie je to len táto oblasť. Keby sme zablúdili do sociálno-právnej ochrany, tak vaše pôsobenie je otrasné a zničujúce. (Potlesk.)
Číž, Miroslav, podpredseda NR SR (2015-06-18):
Vážené kolegyne, kolegovia, poprosím všetkých, ktorí sa chcú zúčastniť ešte dopoludňajšieho rokovania, aby zaujali miesta v poslaneckej sále, budeme pokračovať v prerušenej rozprave v prvom čítaní o návrhu poslancov Národnej rady Slovenskej republiky Evy Horváthovej, Igora Matoviča a Miroslava Kadúca na vydanie zákona, ktorým sa dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov . Poprosím ešte aj pána poslanca Kuffu, aby zaujal miesto pre spravodajcov. A slovo odovzdávam pani poslankyni Eve Horváthovej, ktorá sa do rozpravy prihlásila ústne. Nech sa páči.
P. Paška, predseda NR SR: (2007-09-11):
A teraz poprosím predsedu výboru pána poslanca Slabého, aby nás informoval.
B. Bugár, podpredseda NR SR: (2004-09-23):
A. Blajsko, poslanec: Vážené kolegyne, kolegovia, dovoľte mi v krátkosti, chcem vyjadriť celej koalícii poďakovanie za to, že v marci tohto roku schválila novelu zákona o sociálnej pomoci a v nej aj túto prílohu č. 14, ktorá v súčasnom návrhu sa má rušiť. Chcem poďakovať pani Muškovej, že vystúpila s týmto pozmeňujúcim návrhom, a chcem upozorniť, že práve spoluprácou koalície a opozície sa dokázala odstrániť diskriminácia v oblasti príspevkov pre poskytovateľov sociálnych služieb. Vytvoril sa základný, spravodlivejší nejaký štandard na klienta. A ja si viem predstaviť, že nemusíme zasahovať do kompetencií samospráv v tomto zmysle, ale neskôr, také tri až päť rokov je dobré a dôležité, aby – ako to tu už odznelo predrečníčkou – sa zobjetivizovalo ozaj toto prerozdeľovanie a nenadŕžalo sa niektorým subjektom alebo nepodhodnocovali sa niektoré subjekty. Je to len o tom. Ďakujem za pozornosť.
T. Cabaj, podpredseda NR SR: (2010-03-03):
Vyhlasujem zároveň rozpravu za skončenú. Pani poslankyňa ako navrhovateľka, máte záujem vystúpiť? (Odpoveď z pléna.) Ďakujem pekne. Pán spravodajca, chcete sa vyjadriť? Tiež nie. Prerušujem rokovanie o tomto bode programu. Budeme pokračovať, panie poslankyne, páni poslanci, a to druhým čítaním o návrhu poslancov Národnej rady Slovenskej republiky Mariana Záhumenského, Miroslava Jureňu, Jozefa Ďuračku a Ľubomíra Petráka na vydanie zákona o neprimeraných podmienkach v obchodných vzťahoch medzi odberateľom a dodávateľom tovaru, ktorým sú potraviny . Návrh zákona má parlamentnú tlač 1379 a spoločnú správu výborov máme pod tlačou 1379a. Prosím teraz pána poslanca Záhumenského, aby za skupinu poslancov tento návrh odôvodnil. Nech sa páči, pán poslanec, máte slovo.
Matovič, Igor, poslanec NR SR (2014-09-09):
Aby ste sa hanbili, o tom chcem hlasovať. (Smiech a potlesk v sále.)
Blaha, Ľuboš, poslanec NR SR (2012-09-13):
Pán kolega Brocka, začal by som tou vašou arogantnou poznámkou na moju adresu, že „ten mladý, ktorý ku všetkému rozpráva“. Pán kolega, ja rozprávam iba k veciam, ktoré prednášam na vysokej škole, čo je sociálna politika a sociálna filozofia. Iba k veciam, o ktorých píšem vedecké knižky, ktorých som napísal päť práve na tieto témy. Vy rozprávate o veciach, ktorým nerozumiete, a to je váš problém a váš komplex. Čiže, prosím, svoje komplexy si nevylievajte na mne. Ja sa vyjadrujem iba k veciam, ku ktorým mám čo odborne povedať. A vy by ste mali byť „ten starý, ktorý veľmi pozorne počúva“. Nechcem od vás, aby ste čítali Marxa. Podľa môjho názoru by ste mu nerozumeli. (Smiech v sále.) Nechcem dokonca ani, aby ste čítali Barrosa. Vy by ste nerozumeli ani tomu Barrosovi. (Smiech v sále.) Ale majte aspoň toľko súdnosti, pán kolega, aby ste čítali vlastnú hodnotovú tradíciu – pápežské encykliky. Čítajte Laborem Exercens od Jána Pavla II.! Čo tam ten pápež píše? (Potlesk.) Píše o priorite práce (Potlesk.) nad kapitálom, pretože kapitál je dosť bohatý na to, aby sa o seba postaral, a práve práca potrebuje tú ochranu. Pán kolega, to hovorí kresťan. (Potlesk.) Vy ste kacír, vy ste heretik (Smiech v sále.), pokiaľ ste proti ochrane pracujúcich, pán kolega. Zoberte si baskitsko-španielsku korporáciu Mondragón, ktorá vznikla práve na základe sociálnej náuky cirkvi, kde sa posilňuje participácia zamestnancov, pracujúcich na riadení podniku; kde sa podporujú družstvá; kde sa podporuje ochrana práce. Pán kolega, tento váš neoliberálny pohľad je v rozpore s vašou vierou. Je mi ľúto, že vám to musím povedať ja ako ateista: spa-mä-taj-te sa! (Potlesk.)
Hrnčiar, Andrej, podpredseda NR SR (2017-09-05):
Otváram všeobecnú rozpravu. Do rozpravy som dostal dve písomné prihlášky, za klub OĽANO pán poslanec Heger a druhým prihláseným je pán poslanec Miroslav Beblavý. Nech sa páči, pán poslanec Heger.
Bugár, Béla, podpredseda NR SR (2018-03-14):
Pani spravodajkyňa, nech sa páči.
Laurenčík, Milan, podpredseda NR SR (2020-07-24):
Pani poslankyňa zrejme nechce reagovať. Ďalší písomne prihlásený do rozpravy je pán poslanec Ján Richter, nech sa páči, máte slovo.
Baránik, Alojz, poslanec NR SR (2017-04-06):
Ďakujem. Nebudem potrebovať až tak veľa času. Ja som chcel len reagovať na tú poznámku pána poslanca v tom zmysle, že tam tí chudáci ľudia, že ktorí boli takto strašne špinavo obvinení, že dúfa, že si to na tom súde nejako obhája, to svoje stanovisko. No, samozrejme, že si obhája, veď súdy sú vaše predsa a keby náhodou sa stalo, no tak potom na Ústavnom súde, ten už je úplne váš. Keď tam dostanete tých svojich smeráckych kádrov, tak je isté, že si to obhája. Ďakujem. (Ruch v sále.)
Zajac, Peter, poslanec NR SR (2010-10-19):
Pán poslanec Rafaj, vy ste hovorili o štátnom jazyku, ale venovali ste najmenej polovicu príspevku v podstate nie slovenčine ako štátnemu jazyku, ale maďarčine, to je zvláštne. Nemá zmysel, aby som tu išiel do nejakých podrobností, čo sa týka vašich historických exkurzov, ja by som sa chcel len celkom jednoducho opýtať, čo ste vy konkrétne, a teda konkrétne nemyslím vás, ale čo ste vy ako SNS za posledných dvadsať rokov urobili pre to, aby sa tu rozvíjala slovníková tvorba slovenského jazyka, ako ste ju podporili aspoň raz v niečom. Čo ste urobili pre to, aby sa tu rozvíjala literatúra, slovenská literatúra, nepamätám sa na to. Čo ste urobili pre to, aby sa podporovali historické publikácie, dejiny slovenskej kultúry, dejiny slovenského umenia, nepamätám sa na to. Čo ste urobili pre to, aby rozvoj slovenského jazyka v konkrétnej praxi, aby sa rozvíjal a dynamizoval slovenský jazyk, slovenská literatúra, slovenské umenie a slovenská kultúra? Nič.
Fecko, Martin, poslanec NR SR (2015-03-18):
Ďakujem pekne. Ďakujem pekne, pani kolegyne a kolegovia, ktorí ste vystúpili v rozprave a zaujali ste nejaké stanovisko. Nebudem dlho, iba jednu vetu, že dajme tú istotu. Dajme tú istotu, ktorá je tu hlásaná v tomto volebnom období, že mala by sa na Slovensku dostať, dajme tú istotu do radov našich živnostníkov. Dajme ju, lebo ináč, myslím, že tá istota potom je iba vo vzduchoprázdne, a myslím si, že tým by sme dokázali, že myslíme to s touto našou republikou vážne aj v oblasti podnikania a malých a stredných živnostníkov, na ktorých, hovorím, že musí stáť táto republika, a oni by mali byť tým hybným motorom. A mali by sme sa im pokloniť, že nedávajú sa na bedrá štátu, ale chcú svoju, svojou činnosťou zodpovedne sa starať o svoju rodinu, tak ešte raz by som vás chcel naprieč politickým spektrom poprosiť, aby sme dali priechod tomuto zákonu a urobili zadosť našim živnostníkom, ktorí ešte, ešte veria tomuto parlamentu a tomuto štátu. Ďakujem pekne, že ste ma vypočuli.
Pellegrini Peter, podpredseda NR SR (2020-09-02):
Nech sa páči, pán spravodajca.
Laššáková, Jana, podpredsedníčka NR SR (2014-09-12):
Prezentujme sa a hlasujeme. (Hlasovanie.) Prítomných 79 poslancov, za návrh hlasovalo 71, zdržali sa 8 poslanci. Konštatujem, že predložený návrh sme schválili a sme v treťom čítaní .
Bugár, Béla, podpredseda NR SR (2011-09-14):
Ďalej v rozprave vystúpi pán poslanec Zajac.
Pellegrini, Peter, podpredseda NR SR (2020-03-24):
Ďakujem pekne, pani ministerka. Poprosím vás, aby ste zaujali miesto pre navrhovateľov. Poprosím teraz pána spravodajcu, ktorého určil navrhnutý gestorský výbor, pána Ondreja Dostála, aby predniesol svoje vystúpenie a potom budeme pokračovať v rozprave. Nech sa páči, pán poslanec.
T. Cabaj, podpredseda NR SR: (2010-03-04):
Pán poslanec má doplňujúcu otázku, poprosím zapnúť pána poslanca.
Sopko, Miroslav, poslanec NR SR (2016-12-07):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona (tlač 322). Predkladám informáciu k predloženému návrhu zákona. Návrh spĺňa záležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 27. januára 2017 a gestorský výbor do 30. januára 2017. Prosím, pán predsedajúci, otvorte všeobecnú rozpravu.
Pellegrini, Peter, podpredseda NR SR (2020-05-14):
Prezentujme sa a hlasujme o návrhu zákona ako o celku. (Hlasovanie.) Prítomných 131 poslancov, za hlasovalo 86, udržali sa 44, nehlasoval 1. Konštatujem, že sme schválili vládny návrh novely zákona č. 292/2014 Z. z. o príspevku poskytovanom z európskych štrukturálnych a investičných fondov. Teraz dávam slovo spravodajkyni z výboru pre ľudské práva a národnostné menšiny pani poslankyni Vladimíre Marcinkovej, aby uviedla hlasovanie o správe o činnosti verejného ochrancu práv (tlač 23). (Hlasovanie o Správe o činnosti verejného ochrancu práv za rok 2019 , tlač 23.)
P. Paška, predseda NR SR: (2008-10-29):
Pán poslanec Lipšic.
Ďuriš Nicholsonová, Lucia, podpredsedníčka NR SR (2017-04-07):
Pán poslanec Tomáš.
P. Paška, predseda NR SR: (2006-12-12):
(Hlasovanie.) 148 prítomných, 65 za, 14 proti, 68 sa zdržalo, 1 nehlasoval. Neschválili sme ani tento pozmeňujúci návrh. Nech sa páči.
Žiak, Miroslav, poslanec NR SR (2020-09-23):
Ďakujem veľmi pekne za všetky faktické poznámky. Budem reagovať postupne. Pán Beluský, ja som vysvetlil v podstate aj ten dôvod, že prečo by sa malo od, nemalo by znižovať príspevky politickým stranám, pretože tam môžu prísť tie finančné skupiny, ktoré môžu ovládnuť tú, tú politickú stranu cez tie finančné dary. To je na margo tých detailov a súm. Pán Mazurek, vy ste zrazu tu, poviete, že boli nejaké podmienky, váš predseda povedal podmienky. Ale ja si pamätám vyjadrenia, keď jednoznačne povedal, že sa vzdá príspevku od štátu. A paradoxné je, že vy ste z vašich, z vášho príspevku kúpili rodinný dom v časti ako Banskej Bystrici. Tak ja neviem, ako by ste aj chceli vrátiť tie peniaze, keď už máte rodinný dom nakúpený. To je v pohode. Pán Mizík, títo páni kandidovali za vašu stranu, takže je to ich materská strana, vytiahla, vytiahla ich do parlamentu. A za koho stranu, pán Mizík? Bola to Ľudová strana Naše Slovensko, za koho kandidovali títo traja páni. A, pán Podmanický, no, viete, rozdiel vo voľbách je ten, že každý jeden občan Slovenskej republiky môže ísť k voľbám a môže sa rozhodnúť, ktorú stranu podporí, tým pádom dáva pomyslený šek tejto politickej strane. Neni to len tak, že keď niekto nevolí, tak hneď proste tie peniaze nedostane. A tiež používate tú takú emocionálnu, emocionálne vydieranie, že aj šport, kultúra. Áno, aj šport, aj kultúra majú auditované financovanie. Vedia zdokladovať, majú finančné audity od daňového úradu. Na rozdiel od cirkví, ktoré dostávajú 52 mil., v súčasnosti dostávajú 52 mil. od štátu a dávajú jedine výročnú správu ministerstvu kultúry bez akýchkoľvek dokladov, bez akýchkoľvek kontrol. Majú čierne peniaze od výberu do zvončeka, za krsty, za svadby, pohreby a tak ďalej. Tak akože každá jedna organizácia, ktorá je príspevkovou organizáciou štátu, má byť pod kontrolou. A túto kontrolu my v cirkvách nemáme.
Bublavý, Dušan, poslanec NR SR (2013-09-20):
Ďakujem za slovo. Milý Štefan, ja nadviažem na tú časť v tvojej rozprave, kde si spomínal nočný čas, kde sa opozícia snažila odvolať predsedu vlády. Ja naozaj som sa presvedčil, ako to je byť opitý mocou. Keď opozícia a hlavne kolegovia z OĽaNO mali ľudí na balkóne, ktorí im dodávali silu, títo prívrženci im naliali toľko energie, že im zatemnila myslenie. A jeden z nich nabádal na fyzickú, naozaj fyzickú likvidáciu. Ďalší tam prirovnával premiéra k Hitlerovi, k fašistickému režimu. Sú to nebezpečné veci, ktoré naozaj nemajú nič spoločné s demokraciou, ktorú budujeme, a naším Slovenskom, štátom. Ktokoľvek má možnosť ísť do politickej súťaže a vládnuť alebo sa stať zákonodarcom, ako sa to stalo aj našim kolegom z OĽaNO. Oni išli do volebného súboja a sú tu v parlamente. Ale byť opitý mocou? Tak Boh nás chráň, aby oni naozaj niekedy vládli.
Jurinová, Erika, podpredsedníčka NR SR (2013-05-24):
Pani poslankyňa Tomanová.
I. Štefanec, poslanec: (2009-09-09):
K tomu, čo povedal pán poslanec Miklós. Doslova povedal, že ministerstvo financií, alebo že ktorý minister financií by im na to dal. No, nemusí im nič dávať, pán poslanec, stačí len, aby platili limity, za dodržiavanie ktorých sú zodpovední zamestnávatelia. Aby to fungovalo tak ako v iných krajinách. Nikde nemajú Recyklačný fond. A tak v Nemecku, tak v Poľsku, tak v iných krajinách Európskej únie normálne spĺňajú limity zamestnávatelia či priamo, alebo cez tvoje sprostredkovateľské organizácie. Že sa to dá, veď najlepším dôkazom je posledný vývoj, keď sa zamestnávatelia dohodli s mestami a obcami, že im budú priamo prispievať bez toho, aby platili do Recyklačného fondu a sami sa obrátili na všetkých poslancov parlamentu so žiadosťou, aby podporili prezidentove pripomienky a aby sa nezmyselne neplatili ďalšie prostriedky vo výške 1,5 miliardy eur do tohto nezmyselného inštitútu. Takže ozaj sa to dá aj na Slovensku tak ako v iných krajinách, stačí len zaviesť normálny funkčný mechanizmus, stačí len, aby tí, ktorí sú zodpovední za dodržiavanie limitov, ich aj dodržiavali. Je to o dodržiavaní zákona, dodržiavaní pravidiel a o tom, aby tento fond čo najskôr skončil. Ďakujem pekne.
Muňko, Dušan, poslanec NR SR (2021-05-07):
Nie. Mám to dlhšie.
Fecko, Martin, poslanec NR SR (2014-11-27):
Ďakujem pekne, páni kolegovia, že ste na mňa reagovali. Pán kolega Záhumenský, myslím, že áno, je to odpoveď asi aj na tie moje otázky, čo som dával. Takže super, keď to bude v podmienkach o budúcej zmluve, ale musí tam byť, že musí to dať, nieže môže, lebo to potom zase bude o ničom. A ako bolo spomínané, 75 % zmlúv teraz končí. To znamená, že to sú tri štvrtiny všetkých zmlúv, ktoré má Slovenský pozemkový fond. To znamená, to je to kvantum a to je ten čas, ktorý treba riešiť teraz, nie o pol roka, už bude asi neskoro. Takže myslím, že super, ďakujem, je to riešenie. Ja ešte som zabudol sa spýtať, že ako bude riešený, a to by som chcel doplniť, nie mladý do 40 rokov, ale začínajúci. To znamená po štyridsiatke napríklad, lebo to nejako hodne nachádzam. Takže ešte aj to bude asi treba, sa týmto zaoberať v ďalších nejakých legislatívnych návrhoch alebo v nejakých iných usmerneniach a nariadeniach. Pán kolega Simon, áno, preto som aj povedal, že budem pozerať, ako to bude aj dosledovanie nejaké do konca, aby bola aj tá bodka. Lebo napísať sa dá všetko, ale realita beží o živote v konkrétnom regióne na konkrétnom hone, na konkrétnom družstve, na konkrétnej farme, takže je tu aspoň snaha niečo deklarovať. A aký bude výsledok, to už môže závisieť aj od nás, ako to budeme možnože aj my nejakým spôsobom spätne kontrolovať, súriť a ako budeme na ministra nejakým spôsobom tlačiť, aby to, čo sľúbili, aj splnili. Takže myslím si, že áno, máš pravdu, niektoré veci sa, jak si spomínal aj ty, čo boli vytopení, udiali tak, ako sa udiali. Ale momentálne iné ako to, že aspoň snaha tu je, tak oceniť sa teda má, že vôbec sa to chce riešiť. Takže asi tak. Ďakujem pekne.
Kotleba, Marian, poslanec NR SR (2021-07-01):
Môžem vás poprosiť o čas, pán podpredseda?
J. Halecký, poslanec: (2009-06-19):
Preto by som dával pozmeňujúci návrh na zmenu vládneho návrhu zákona o poskytovaní príspevku účastníkom národného boja za oslobodenie a vdovám a vdovcom po týchto osobách a o zmene a doplnení niektorých zákonov, teda v čl. I v prvom bode § 4 sa vypúšťajú slová „príspevok v sume 20 eur mesačne“ a nahrádzajú sa slovami „príspevok v sume 30 eur mesačne“. V druhom bode v § 4 sa vypúšťajú slová „príspevok v sume 10 eur mesačne“ a nahrádzajú sa slovami „príspevok v sume 15 eur mesačne“. Zdôvodnenie, ako som už hovoril, to zvýšenie považujem vzhľadom na zdravotný stav, vysoký vek a potreby rodinného, zdravotného a sociálneho charakteru na vyššiu sumu. Ďakujem za pozornosť.
Fico, Robert, poslanec NR SR (2021-12-10):
A prvýkrát hlasujeme o 17.00 hod. v utorok večer.
Paška, Pavol, predseda NR SR (2013-10-24):
Nech sa páči, pán poslanec.
M. Lajčák, minister zahraničných vecí SR: (2010-05-25):
A pokiaľ ide o Grécko, tak si stojím za každým svojím slovom. (Ruch v sále.) A pokiaľ ide o kšefty, tak to si vyprosím, pán poslanec, aby ste v súvislosti s mojou osobou takéto slová používali!
Laurenčík, Milan, podpredseda NR SR (2020-04-20):
Pani poslankyňa Marcinková.
Kuffa, Štefan, poslanec NR SR (2014-01-30):
Ďakujem za slovo. Ono tá rómska problematika je veľmi citlivá. A akoby sme sa jej veľakrát aj naozaj báli. Celkovo vo všeobecnosti poviem, že veľmi ťažko sa pomáha ľuďom a zvlášť Rómom. Máme skúsenosti s tým aj ja osobne, ale aj brat. Uvediem taký príklad, keď Maroš staval domy pre Rómov v Huncovciach, tie, ktoré boli rovnako spomínané v predchádzajúcom prejave. Ak tam doviezli stavebný materiál, Rómovia tí, pre ktorých mal byť postavený ten domček, tak ukradli mu cement. (Reakcia z pléna.) No nie som rasista, lebo toto je skúsenosť. No a to poviem smelo, lebo to je takáto skúsenosť môjho brata, ktorý pomáhal týmto ľudom. No, samozrejme, jeho neodradilo to, že oni ukradli ten cement. Pomáhal im ďalej a boli situácie aj také, keď museli naskakovať do áut a museli utekať odtiaľ. Ale reálne môžete sa ísť pozrieť do tej osady. Za pomoci v spolupráci s Rómami brat Maroš postavil tam nádherné domy. Sú farebne vymaľované. A tie chatrče, ktoré tam boli primitívne, sú zbúrané. Tam stoja fyzicky, môžete sa ísť na to pozrieť. Farár to robil na vlastné náklady. Ale o tej rómskej problematike treba hovoriť, nemusíme tu zase tak zveličovať mnohé tie veci. A keď hovoríme a mnohí ľudia a v kuloároch potom rozprávajú, že naozaj je zneužívaný tento sociálny systém, treba robiť všetko pre to, aby nebol zneužívaný bez ohľadu na to, či už sú to Rómovia alebo Nerómovia, tak celkovo aby ten systém nebol zneužívaný. Veľakrát sú to marginalizované skupiny a sú to nerómske skupiny, ktoré zneužívajú tento sociálny systém. A to, deti že sú zneužívané na tú kriminálnu činnosť práve v rómskom etniku, je pravda. Je to skúsenosť moja osobná. My keď sme pri povodniach pomáhali Rómom, mňa napadli bieli ľudia otázkou: „Prečo pomáhate len Cigánom?“ Toto boli reakcie ľudí.
Štefanec, Ivan, poslanec NR SR (2013-05-29):
Ďakujem pekne, pán predseda, aj pánovi poslancovi Blahovi za faktickú. A teší ma, že sa trebárs v oblasti Národného konventu o Európskej únii zhodneme. Ja sám som v príspevku ocenil túto pokračujúcu iniciatívu, pretože to nie je nový nápad, nielen na Slovensku, ale aj vo všetkých krajinách, kde sa realizoval, tak tam pomohol. Pomohol širšiemu spoločenskému konsenzu nielen medzi politickými stranami, ale aj medzi akademikmi, medzi zamestnávateľmi, medzi sociálnymi partnermi, aby sme si lepšie veci definovali, porozumeli a navrhli riešenia v európskych oblastiach. To isté platí pre Európsku občiansku spoločnosť, to isté platí pre zapojenie občanov do rozhodovacích procesov, tu nevidím nejaké nezhody, ktoré by sme mali. V čom ale myslím si, že je iný pohľad, to je pohľad práve na podstatnú oblasť, akou by sa mala Európska únia hýbať dopredu. A to je oblasť ekonomického vývoja, pretože Stratégia 2020 o tom hovorí. Stratégia 2020 definuje ciele zamestnanosti a definuje aj také ciele, o ktorých som hovoril v oblasti výberu daní. V Stratégii 2020 máme zlepšenie nezamestnanosti. Bohužiaľ, na Slovensku v súčasnosti zamestnanosť klesá a nezamestnanosť stúpa. V Stratégii 2020 máme zlepšenie výberu daní, dnes tie dane nám klesajú. Toto je realita, o ktorej treba hovoriť. Je samozrejmé, že toto nemôže byť úloha jedného ministra a v tomto prípade ani úloha len ministra pre zahraničné veci a európske otázky, ale keďže bez toho, aby sme si plnili domáce úlohy, sa ďalej nepohneme, je potrebné aj pri tejto príležitosti upozorniť na skutočnosť, že len podpora hospodárskeho rastu cez slobodnú konkurencieschopnosť a zodpovedné hospodárenie nás môže posunúť dopredu. Ďakujem pekne.
Hrnčiar, Andrej, podpredseda NR SR (2017-12-05):
Osem faktických poznámok na vystúpenie pána poslanca. Nech sa páči, pán poslanec Heger.
D. Jarjabek, poslanec: (2007-02-01):
Ďakujem za pozornosť.
B. Bugár, podpredseda NR SR: (2005-06-29):
(Hlasovanie.) Prítomných 136 poslancov, za návrh 136. Sme v treťom čítaní . Otváram rozpravu a pýtam sa, či sa hlási do rozpravy v rámci tretieho čítania niekto z poslancov alebo z poslankýň? Konštatujem, že nikto. Vyhlasujem rozpravu za skončenú. Pani poslankyňa ako spravodajkyňa, nech sa páči, váš návrh. Ľ. Navrátilová, poslankyňa: Pán predsedajúci, dajte, prosím, hlasovať o návrhu zákona ako o celku s odporučením gestorského výboru schváliť ho.
R. Madej, poslanec: (2003-03-06):
Reagoval by som na ten váš prejav v úvode, keď ste hovorili - áno, možno som bol a išiel do politiky trochu naivný, ale musím povedať, že po minulom štvrtku všetka moja naivita odpadla. Ja by som od muža hodného svojho slova očakával, že sa konštruktívne vyjadrí odpoveďou tak, ako by človek čakal, že povie, že nemám nič spoločného a žiadny obchod s pánom Badžgoňom, a pán Palacka je bezúhonný a neskorumpovaný človek. Nestalo sa však tak. A apropo, pán premiér, som veľmi rád, že ste už prišli, ale musím povedať, že dosť neskoro, lebo bol to veľmi poučný a podnetný prejav, ktorý pán Lintner povedal, a možno by ste si z neho zobrali niečo za svoje. Ale, žiaľ, prišli ste už neskoro. Ďakujem pekne. (Potlesk.)
Nemec, Richard, poslanec NR SR (2020-07-24):
Ďakujem pekne. Pán minister, myslím si, že si to zhodnotil celkom trefne a správne. Ja sa už na to teším, keď tá stredná trieda tu bude v silnom zastúpení na Slovensku, lebo nie som síce ekonóm, ale keď stredná trieda tu bude veľmi dobre zastúpená a budú tu veľké, budú tu malé rozdiely, tak si myslím, že sa tu bude žiť dobre. Ďakujem.
Hrnčiar, Andrej, podpredseda NR SR (2017-04-06):
Reakcia na faktické poznámky, pani poslankyňa Remišová.
Suja, Miroslav, poslanec NR SR (2021-09-17):
Ďakujem za slovo, pán podpredseda. Ako vždy podporíme zákony, ktoré zvyšujú potravinovú sebestačnosť. Tak preto som rád, že aj takýto zákon je tu a veľmi pekne ďakujem Jarovi Karahutovi, že s tým prišiel. Viete, priateľa, koaliční poslanci, mali ste v programovom vyhlásení vlády zvýšenie potravinovej sebestačnosti, ale doteraz sa tak nedeje, toto je strašne málo. Ak chceme zvýšiť potravinovú sebestačnosť Slovenska, tak by ste mali navrhovať také zákony, nie vy, nie my, ale vy ako koalícia, lebo vy z princípu nepodporíte aj dobré návrhy opozície, ktoré by sa takto aj tvárili, nielen tvárili, ale aj konali. Lebo ak si všimnete, život na vidieku vymiera a to je vďaka nečinnosti súčasnej vlády. Potravinová sebestačnosť sa nie podľa programového vyhlásenia vlády znížila, Citrus sa smeje, ale, bohužiaľ, je to tak, nieže znížila, ale ešte viac sa prehĺbila, lebo dovoz tých kamiónov ešte viac pribudol. Takže skúsme sa nepozerať na to, kto zákony podáva, alebo kto z akej strany je, a nesmiať sa ako postihnutý, ako tuto kolega Citrus, ale fakt, poďme spraviť niečo pre podporu toho vidieka a zvýšenie potravinovej sebestačnosti. Ako toto od SaS-ky nečakám, ale SaS-ka neni jediná v tomto parlamente, sú tu aj iné koaličné strany, ktoré by mohli prísť s takýmto návrhom. A verte, že by mali podporu v opozícii. Ďakujem, kolegovia, že si vezmete moje slová k srdcu.
Zemanová, Anna, poslankyňa NR SR (2020-03-20):
Sľubujem. (Potlesk.)
M. Hort, podpredseda NR SR: (2008-05-20):
A slovo má pán poslanec Goga.
Podmanický, Ján, poslanec NR SR (2017-03-22):
Pán podpredseda, dajte, prosím, hlasovať o pozmeňujúcom a doplňujúcom návrhu pani poslankyne Shahzad.
Paška, Jaroslav, poslanec NR SR (2016-10-14):
Ďakujem za slovo, vážená pani predsedajúca. Vážený pán minister, ja by som sa chcel pridať k pochvalám opozície na vašu osobu a na vašu ochotu dopracovať alebo vyjsť v ústrety pozmeňovacím návrhom aj zo strany opozície. Pani poslankyňa Grausová sa zmienila o čestnosti alebo nečestnosti podnikania v oblasti hazardu a myslím, že to je taký jeden z vážnych dôvodov, podľa ktorého by sme mali posudzovať aj zmeny v tomto zákone. Priznám sa, že mne osobne nevadí, keď bohatí Európania prehrávajú svoje majetky v Monte Carle alebo v Las Vegas, rovnako mi nevadí, keď športovci, fanúškovia svojich športových klubov občas tipujú výsledky stretnutí futbalových, hokejových, prípadne iných. Čo začne byť pre mňa problémom, to je naozaj, keď herné automaty v chudobných obciach oberajú najchudobnejších občanov tohto štátu a ich rodiny o príjmy sociálnych dávok. Tam je, myslím, že priestor, do ktorého by sme sa mali predovšetkým orientovať. A pokiaľ sa nám podarí vytláčať hazard z obcí, chudobných obcí, z chudobných regiónov a dostať ten hazard pod kontrolu, povedal by som, v tých bohatších zariadeniach, v bohatších podnikoch, hoteloch a podobne, tak myslím, že urobíme hodne pre túto spoločnosť. Ďakujem za pozornosť.
P. Hrušovský, predseda NR SR: (2005-09-27):
K. Ondriaš, poslanec: Ja ďakujem za podporu. Ja by som chcel pripomenúť, že v Spojených štátoch amerických počas posledných sto rokov mali asi 1 500 podobných akčných plánov. Európska únia ich má asi 500. A ozaj tu treba hľadať príčinu narkománie. A to je niečo, to keď nájdete, tak tým sa vyrieši narkománia. Bohužiaľ, akčný plán o tom nič nehovorí. Ďakujem.